บริษัท ขนส่ง จำกัด เพิ่มเที่ยววิ่งให้บริการประชาชนในวันสุดท้ายของการทำงานอีก 2,262 เที่ยว รองรับผู้โดยสารกว่า 160,000 คน
บริษัท ขนส่ง จำกัด เพิ่มเที่ยววิ่งให้บริการประชาชนในวันสุดท้ายของการทำงานอีก 2,262 เที่ยว รองรับผู้โดยสารกว่า 160,000 คน บรรยากาศในช่วงบ่ายของวันนี้ 27 ธันวาคม 2562 ที่สถานีขนส่งผู้โดยสารกรุงเทพ จตุจักร ซึ่งเป็นวันสุดท้ายของการทำงานในหลายหน่วยงานในช่วงเทศกาลสงท้ายปีเก่าต้อนรับปีใหม่ มีประชาชนและผู้โดยสารที่จองตั๋วโดยสารล่วงหน้า ทยอยเดินทางมาขึ้นรถโดยสารสาธารณะอย่างต่อเนื่อง        นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จำกัด หรือ บขส. กำชับไปยังผู้ประกอบการและพนักงานขายตั๋ว เข้มงวดเรื่องการขายตั๋วโดยสาร ไม่ขายตั๋วเกินที่นั่งและไม่ให้นำผู้โดยสารออกนอกสถานีฯ โดยเด็ดขาด หากพบว่า ผู้ประกอบการรายใดกระทำความผิด จะดำเนินการอย่างเด็ดขาดและขอความร่วมมือผู้โดยสารซื้อตั๋วที่ช่องจำหน่ายตั๋วเท่านั้น รวมทั้งให้ตรวจสอบราคาค่าโดยสาร ซึ่งจะติดประกาศไว้ที่ช่องจำหน่ายตั๋วอย่างชัดเจน เพื่อป้องกันการหลอกลวงจากกลุ่มมิจฉาชีพ และหากพบเห็นสิ่งผิดปกติ สามารถแจ้งเจ้าหน้าที่ปฏิบัติหน้าที่ได้ตลอด 24 ชั่วโมง        อย่างไรก็ตาม เพื่อไม่ให้ผู้โดยสารตกค้างในวันนี้ บขส. ได้เพิ่มเที่ยววิ่งเสริมอีก 2,262 เที่ยว เป็น 7,721 เที่ยววิ่ง จากปกติ 5,459 เที่ยววิ่ง สามารถรองรับผู้โดยสารได้ถึง 163,918 คน และในวันนี้ยังเป็นวันสุดท้ายที่ จัดโครงการ “เที่ยววันธรรมดา ราคา SHOCK โลก ลด 50% ทุกที่นั่ง กับ บขส.” จากราคาค่าโดยสาร ไม่รวมค่าธรรมเนียม ? ให้กับผู้ลงทะเบียนใช้สิทธิ์ผ่านเว็บไซต์ ?www.วันธรรมดาราคาช็อคโลก.com? จำนวน 2,500 สิทธิ์ต่อคนต่อเที่ยว